Pe data de 25 aprilie 1944 convoiul alcătuit din navele SMR "Durostor", "Helga", pontoanele de transport armat PTA 404 și PTA 406, escortate de canoniera NMS "Ghiculescu", vânătorul de submarine UJ 115, 3 MFP-uri (ponton de transport armat), un R-boot (navă de siguranță) și un KFK (vânător de submarine ușor), a plecat din Constanța pentru a participa la „operațiunea 60 000” de evacuare a soldaților români și germani din Crimeea.